
5 нче сыйныфта татар теле дәресе

7 нче дәрес

Тема: Тартыкларның ассимиляциясе, ассимиляция төрләре. Татар һәм рус телләрендә тартык һәм сузык авазлар. [г],[гъ], [к],[къ] авазлары алдыннан килгәндә [ н]авазының[ң] лашуы.[к],[къ] авазлары кергән сүзләрнең дөрес язылышы  (1 нче слайд)
Максат: 

1. Фонетика өлкәсендә белемнәрне ныгыту
2. Укучыларны татар теленә хас тартык авазларның дөрес язылышы белән таныштыру;
3. .Авазларның үзара йогынтысы  тәэсирендә туган үзгәрешләр турында төшенчә формалаштыру.Яңгырау һәм саңгырау тартыклар турындагы белемнәрне тирәнәйтү.
4. Тартык авазларны дөрес әйтергә һәм тартык аваз хәрефләрен язарга өйрәтү; 
5. Укучыларның фикерләү сәләтен, тапкырлык, җитезлек сыйфатларын үстерү
6. Туган телгә мәхәббәт тәрбияләү (2 нче слайд)
Дәрес тибы: Яңа дәрес материалын аңлату.
Дәрес барышы
I. Оештыру (3 мин) . Уңай психологик халәт тудыру
· Исәнмесез, укучылар!

· Хәерле көн, балалар.

· Кәефләрегез ничек соң?
· Дәресне башлыйбыз, барыбыз да әзер.
II. Укучыларның белемнәрен актуальләштерү (10 мин)
· Балалар, без сезнең белән фонетика фәнен өйрәнә башладык. Әйдәгез, исебезгә төшерик, нәрсә соң ул фонетика? 
(фонетика – авазларны һәм хәрефләрне өйрәнә торган фән)

· Хәзер 3-5 нче слайдтагы тест биремнәрен эшлисез һәм тикшереп китербез.

1. Фонетика нәрсәне өйрәнә? (3 нче слайд)
1. сөйләм авазларын

2. сүзләрнең ясалышын

3. җөмлә төзелешен

4. сүзләрнең дөрес язылышын

2. Татар алфавитында ничә хәреф бар? 
1. 33

2. 39

3. 38

4. 36

3. Рәт гармониясе сакланмаган очракны күрсәтегез. (5 нче слайд)
1. колын, төлке, көнендә

2. сабый, урман, китү

3. җиһан, риза, машина

4. болынлык, утын, кунак

4.Сүзләрнең әйтелешендә ирен гармониясе күзәтелгән очракны күрсәтегез. арыш, басу, иген

1. ачкыч, ишек, йозак

2. кием, күлмәк, чалбар

3. болын, колын, төтен

5.Саңгырау тартыклар гына булган сүзне билгеләгез:

1. халыкның

2. табигате

3. кипкәч

4. инеш
6. Әйтелеше белән язылышы туры килмәгән сүзне билгеләгез.

1. бик

2. кибә

3. килгән

4. коры

7. Ю хәрефе кайсы аваз кушылмасын белдерә ? ( 4 нче слайд)
1. [ йа] , [ йә]          2. [йү] ,[йу]

3. [йы] , [йе]          4. [йэ ] , [йо]

8. Шә* әр, *әйкәл, *әм  сүзләрендә языла кайсы хәреф языла?

1. х

2. һ

3. г

4. к

9. Оялчан  сүзендә ничә хәреф,ничә аваз?

1. 6 хәреф, 7 аваз

2. 6 хәреф, 6 аваз.

10 . Ялкын сүзенең кайсы рәттә транскрипциясе дөрес түгел?
1. [йалкын]

2. [йалкъын]

Һәр җавап бер балл белән бәяләнә. (6 нчы слайд)
9-10 балл – “5”
7-8 балл – “4”
5-6 балл – “3”
0-4 балл – “2”
III. Дәреснең төп өлеше. Яңа теманы өйрәнү. (20 мин)
· Дәресебезнең  темасы “Тартыкларның ассимиляциясе, ассимиляция төрләре. Татар һәм рус телләрендә тартык һәм сузык авазлар. [г],[гъ], [к],[къ] авазлары алдыннан килгәндә [н] авазының [ң] лашуы.[к],[къ] авазлары кергән сүзләрнең дөрес язылышы”. Без сезнең белән татар теленә хас тартык авазларның дөрес язылышларын һәм әйтелешләрен искә төшерербез һәм өйрәнелгәннәргә яңалык та өстәрбез.

· «Тартыклар ассимиляциясе» темасын искә төшерү һәм өйрәнү максатыннан видеодәрес карыйбыз. Сылтама http://www.youtube.com/watch?v=MgjtnWV_-Mk 

(Видеодәрес МР3 форматында да бар, ZOOM аша күрсәтергә уңайлы) (7 нче слайд)
· Дәрес барышында бу материалны ныгытырбыз.
· Әйдәгез әле без сезнең белэн Габдулла Тукайның “Бәхетле бала” шигырен искә төшерик.

· Укучылар, кем соң ул Габдулла Тукай? Сез аның нинди әсәрләрен беләсез?
· Афәрин! Әлеге  презентациядә бирелгән шигырьне матур укыр өчен, без сезнең белән татар теленә хас тартык авазларының дөрес әйтелешләрен белергә тиешбез.
                           Бәхетле бала    (Габдулла Тукай) (8 нче слайд)
Бәхетле шул буладыр, кайсы дәрсенә күңел бирсә,

Мөгаллимне олугъ күрсә, белергә кушканын белсә.

Сабакка калмаса соңга, борылмый барса уң-сулга,

Уенга салмаса ихлас – менә бәхте аның шунда.

Кечеләргә итеп шәфкать, үзеннән зурга юл бирсә,

Бәхетсезләрне кимсетми, егылганнарга кул бирсә!

· Укучылар, хәзер инде һәрберебез үзалга укый һәм туган телебезгә хас булган авазларны барлыйк. Сез аларны башлангыч сыйныфлардан беләсез, инде бу уку елында без аларның бер өлешен өйрәндек.

(Укучылар әлеге авазлар кергән сүзләрне  таба алган кадәр барлыйлар, болар [к]  һәм [къ],   [г] һәм [гъ],  [в] һәм [w] , [һ] һәм [х],  [н] һәм [ң])
· Ә хәзер кагыйдәне бер системага салып кабатлыйбыз, 9 нчы слайдтан  әлеге схемалар белән танышыйк һәм бу карточка- схемаларны мин сезгә почталарыгызга җибәрермен.
  К

	                        [к]   
Телнең арткы өлеше аңкауга якынлаша

Рус теленнэн кергэн сузлэрдэ дэ, татар сузлэрдэ дэ очрый
	                    [къ]

Йомшак аңкау һәм кече тел якынлаша

Бу аваз рус телендэ юк, шуна курэ рус теленнэн кергэн сузлэрдэ ул юк

	Тел арты тартыгы
	Кече тел тартыгы

	Чәчәк [чәчәк]
	Куак [къуакъ]

	Календарь [календар’]
	Кыйммәт [къыйммәт]

	Карта [карта]
	Койрык [къойрокъ]


                                                             Г (10 нчы слайд)

	                           [г] 
Телнең арткы өлеше аңкауга якынлаша                   
	                         [гъ]

Йомшак аңкау һәм кече тел якынлаша

	Тел арты тартыгы
	Кече тел тартыгы

	Гөмбә [гөмбә]
	Гади [гъади]

	Газ [газ]
	Язарга [язаргъа]

	Бергә [бергә]
	Кайгы [къайгъы]


                                                            В (11 нче слайд)

	                           [в]    

Оске тешлэрнен аскы иренгэ якынаю белэн ясала
	                         [w]

Иреннэрнен бераз алга сузылып бер-берсенэ якынаюы нэтижэсендэ барлыкка килэ

	Ирен-теш тартыгы
	Ирен-ирен тартыгы

	Врач [врач]
	Авыл [аwыл]

	Вирус [вирус]
	Һава [һаwа]

	Автобус [афтобус]
	Вакыт [wакъыт]


(12 нче слайд)
	                          һ - [һ]

Йоткылык стеналарынын бер-берсенэ якын килеп кысылуы нэтижэсендэ барлыкка килэ
	                         х - [х]

Кече телнен йомшак анкауга хэрэкэте белэн ясала

	Йоткылык тартыгы
	Кече тел тартыгы

	Маһирә [Маһирә]
	Халык [халык]

	Һәнәрсә [һәрнәрсә]
	Колхоз [колхоз]

	Һаман [һаман]
	Хәбәр [хәбәр]



13 нче слайд
	н - [н]

Телнен остенен алгы олеше теш казаналарына тиеп ясала
	                         ң - [ң]

Кече телнен йомшак анкауга хэрэкэте нэтижэсендэ барлыкка килэ

суз башында килэ алмый

	Тел алды тартыгы
	Кече тел тартыгы

	Нарат [нарат]
	Сеңел [сэңэл]

	Нокта [нокъта]
	Аңла [аңла]

	Сан [сан]
	Киңәш [киңәш]


-Укучылар, сез шигырьне укыгач, аңлашылмаган сүзләр калмадымы? Нинди сүзләр аңлашылмады? Аерым сүзләр бн эш уздырыла.
- Укучылар, сезнең өчен тагынбер теоретик материал, слайдка игътибар юнәлтәбез.

             (14 нче слайд) Татар телендә 26 тартык, алынма һәм диалект сүзләр составында кулланыла торган
                5     тартык ([ц], [тч], [щ], [в], [х]), 25 тартык фонема һәм рус алынмаларыннан күчкән
               3 фонема ( [в], [ц], [щ]) бар. Татар теленең үзенә генә хас булган тартыклары: [къ], [гъ], 
                 [ң], [җ], [һ], [,].Татар телендә 9 сузык һәм тагын алынма сүзләрдә кулланыла торган
                3 сузык ( [о], [э], [ы]) бар. 
Рус телендә төп авазлар һәм фонемалар бер үк санда: 6 сузык һәм 35 тартык бар. Рус телендә тартыклар ике вариантта: твердый (калын), мягкий (нечкә). [ч], [щ], - һәрвакыт нечкә, [ц], [ш] –калын була.
Димәк, татар һәм рус телләрендәге тартыклар бер-берсеннән ясалу урыннары һәм сөйләм әгъзаларының катнашуы белән аерыла. Фонетик күнегүләр эшләгәндә без бу күренешне сизәбез. Мәсәлән, үзенчәлекле [һәмзә] тартыгы өчен татар алфавитында махсус урын юк, ул ь, э хәрефләре ярдәмендә белдерелә: тәэмин, мәсьәлә.
· 15 нче слайдта шулай ук истә калдырырга кирәк материал бирелә.

Хәзерге татар телендә борын сузыклары таралуы бу очраклар белән генә чикләнми. Аларның яңа бер чыганаклары ачылды: тел алды белән әйтелә торган "н" борын тартык авазы һәм "к, г, къ, гъ" авазлары янәшә килгән сүзләрдә, язуда "ң" авазы юклыгына карамастан, сөйләм барышында, аеруча кызуырак, ашыгыбрак сөйләшкәндә, "н" авазы урынына "ң" авазы әйтелә, ә аның алдындагы сузыклар борын сузыклары булып яңгырый! Бу күренешләр түбәндәге очракларда күзәтелә: 
1. ясалма катлаулы сыйфатларда: алдынгы, бүгенге, төнге, батынкы, иртәнге, кайчангы, кабарынкы, күптәнге, түбәнге, җәенке, җирәнгеч, ялангач, кабынган 
2. ясалма рәвешләрдә: озынга, янганга, (ач) карынга 
3. хәл фигыльләрдә: ачулангач, кабынгач, башлангач 
4. сыйфат фигыльләрдә: ачуланган, бәйләнгән, өйләнгән, сакланган 
5. исемнәрдә һәм аларның юнәлеш килешләрендә: әнкәй, тәлинкә,, урманга, болынга, наданга, санга, янгынга, тәнкыйть (гарәптән кергән татарлаштырылган сүз)
 6. бәйлектә: чөнки.
· Татар телендә кыйммәт, иҗтимагый, табигый, гыйбрәтле, гашыйк, гыйбадәт, гыйззәтле, гыйлем кебек сүзләрдәге ы+й кушылмасы үзләреннән алда яки артта  килгән [гъ] һәм [къ] авазларының калын укылышын искәртә. Бу , укучылар , шулай ук сезнең өчен яңалык. Кагыйдәне яхшылап истә калдырабыз. (16 нчы слайд)
IV. Белемне ныгыту (5 мин)
· Хәзер без сезнең белән иҗади эш эшлибез. (17 нче слайд)
· Балалар рәсемнәрдә нәрсә күрәсез? (тавык, чәчәкләр, яшел үлән, казлар, әби…)
Бирем: Рәсемнән файдаланып, 2 җөмлә төзегез. Җөмләләрдә К хәрефе кергән сүзләр булсын, бер җөмләдә [къ] авазын белдерсен,  [к] авазын.

· Өстәмә бирем, өйрәнелгәннәрне кабатлау. Үзегез төзегән җөмләләрнең җөмлә кисәкләрен,  нинди сүз төркеме белән белдерелгәнен  билгеләргә. Эшне фотога төшереп җибәрергә.
VI.Рефлексия.  Кабатлау- искәрмә. 
Димәк, укучылар, бүгенге дәрестә без нәрсә турында сөйләштек?([к], [г] һәм [къ], [гъ] тартыклары турында сөйләштек)
· Тагын нәрсәләр белдегез?( калын әйтелешле сүзләрдә – [къ],[гъ], ә нечкә әйтелешле сүзләрдә [к],[г] әйтелә. [къ],[гъ] – кече тел тартыгы, [к][г] – тел арты тартыгы. [къ],[гъ] авазлары рус телендә юк, шуңа күрә рус теленнән кергән сүзләрдә алар булмыйлар. [к],[г] авазлары татарның үз сүзләрендә дә, алынмаларда да булалар.
Укучылар, мин сезгә Г. Тукайның «Бала белән күбәләк» шигыренә нигезләнеп төшерелгән мультфильм тәкъдим итәм. [к],[къ], [г],[гъ],  авазлары кергән сүзләрне язып барыгыз. (видеоязманы 18 нче слайдтагы сылтама аша карарга мөмкин)
VII. Өйгә эш (3 мин) (19 нчы слайд)
1. Карточкалардагы кагыйдәләрне истә калдырырга (барыбызга да).
Алдагы биремнәрнең берсен сайларга:
2.  [к] һәм [къ], [г],[гъ]   тартыкларын кулланып , яшелчә атамалары кертеп, 10 җөмлә төзергә. [к], [г]  авазлары кулланылган сүз астына бер сызык сызарга.

3. [к] һәм [къ] тартыкларын кулланып, “Көз” темасына кечкенә хикәя язарга (10-15 җөмлә), [к], [г]   авазлар кулланылган сүз астына бер сызык сызарга.
Иле барның теле бар. Теле барның юлы бар. Без шул юл башында. Үз телебезнең кадерен белик, матур итеп сөйләшик, тел белемен ныгытып өйрәник. Уңышлар телим!
